קארלה גוג'ינו

קארלה גוג'ינו (באנגלית: Carla Gugino; נולדה ב-29 באוגוסט 1971) היא שחקנית אמריקאית. ידועה בעיקר מתפקידיה בסרט "השומרים", בסרט "עיר החטאים", בסדרת הטלוויזיה "הפמליה", וגילום התפקיד אינגריד קורטז בסרטי "ספיי קידס". היא זוכת פרס פסטיבל קאפרי (אנ') לשנת 2007. קארלה גוג'ינו נולדה בסרסוטה, פלורידה. אביה אורתודנט. הוריה נפרדו כשהייתה בת שנתיים, והיא העבירה את ילדותה בין פלורידה לקליפורניה. בראיון תיארה את ילדותה: "גרתי באוהל אינדיאני בצפון קליפורניה, ובוואן בעיירה ביג סור. עם אבא שלי גרתי בבית יפהפה עם בריכת שחייה ומגרש טניס והיינו טסים לאירופה בקיץ. אז אני מרגישה כאילו היו לי שתי ילדויות". בנערותה עבדה כדוגמנית, והלכה לסדנאות משחק בעצתה של דודתה, המנחה של "עשינו עסק". שוחררה מהאפוטרופסות של הוריה בתמיכתם כשהייתה בת 16. קריירת המשחק של גוג'ינו מסוף שנות השמונים עד אמצע שנות התשעים כוללת הופעות בסדרות הצלצול הגואל, אלף, דוגי האוזר, מי הבוס? ושנות הקסם. כיכבה בסרט הקומדיה הרומנטית "Son in Law"‏ (1993), והופיעה בווידאו קליפ של להקת בון ג'ובי לשיר "Always"‏ (1994). ב-1996, גוג'ינו גילמה את אשלי בסדרה ספין סיטי, ושנה לאחר מכן הופיעה בסרט "Lovelife". ב-1998 כיכבה בסרטו של בריאן דה פלמה, עיני נחש, והופיעה בסרט "Judas Kiss" שאותו גם הפיקה. שיחקה את הדמות ד"ר ג'ינה סימון בעונה האחרונה של הסדרה "שיקגו הופ" (1999-2000). ב-2001 גילמה את אם המשפחה אינגריד קורטז בסרט הראשון בסדרת סרטי "ספיי קידס" מאת הבמאי רוברט רודריגז (היא הופיעה בשני הסרטים הבאים בסדרה ב-2002 ו-2003). באותה שנה שיחקה בסרטו של ג'ט לי "האחד". שיחקה בשתי סדרות טלוויזיה קצרות ימים: בסדרת הפשע "קארן סיסקו"‏ (2003) לצד רוברט פורסטר ושודרה ב־ABC ובסדרת המדע הבדיוני "על הסף" (2005) ששודרה ב־CBS. ב-2005 הופיעה בתור לוסיל בעיבוד הקולנועי לספרו של פרנק מילר "עיר החטאים". שנה לאחר מכן הופיעה בסרט "לילה מוטרף במוזיאון". הופיעה בהצגת התיאטרון "After the Fall". ב-2006 הופיעה בהצגת האוף ברודוויי מאת טנסי ויליאמס "פתאום, בקיץ האחרון". שיחקה את אמנדה, סוכנתו של וינסנט צ'ייס, בסדרת הכבלים "הפמליה" ושיחקה את התפקיד הנשי הראשי במותחן "רצח מוצדק". כיכבה בתפקיד אבי בהצגה "Desire Under the Elms" מאת יוג'ין או'ניל בין ה-17 בינואר ל-17 בפברואר ב"תיאטרון גודמן" בשיקגו. צ'ארלס אישרווד מהניו יורק טיימס שיבח את הופעתה: "גברת גוג'ינו מציגה עומק ומגוון ביטוי ואני לא יכול לדמיין שום שחקנית אחרת שתעשה את הדמות בכזו אמינות. היא פשוט נהדרת". במהלך שלושת החודשים הראשונים של 2009, הופיעה בשלושה סרטים: במותחן "התאום", בעיבוד הקולנועי לספרו של אלן מור "השומרים" בו שיחקה את סאלי יופיטר ובסרט ההרפתקאות המחודש "המירוץ להר המכשפות" בו שיחקה לצד דוויין ג'ונסון. "נשים מסובכות". ב-2011 שיחקה את ד"ר ורה גורצקי בסרט האקשן-פנטזיה "סאקר פאנץ'". ב-2017 שיחקה בסרט ההרפתקאות "המקום בינינו". ב-2018 שיחקה בסדרה "מי מתגורר בבית היל". ב-2019 החל לככב בסדרת הפשע "ג'ט" בתפקיד דייזי "ג'ט" קוולסקי. ב-2020 שיחקה בסדרה "מי מתגורר באחוזת בליי". מדיה וקבצים בנושא קארלה גוג'ינו בוויקישיתוף קארלה גוג'ינו, ברשת החברתית פייסבוק קארלה גוג'ינו, ברשת החברתית אקס (טוויטר) קארלה גוג'ינו, ברשת החברתית אינסטגרם קארלה גוג'ינו, במסד הנתונים הקולנועיים IMDb (באנגלית) קארלה גוג'ינו, באתר "אידיבי", מאגר הידע העברי לקולנוע ישראלי ועולמי קארלה גוג'ינו, באתר AllMovie (באנגלית) קארלה גוג'ינו, באתר Rotten Tomatoes (באנגלית) קארלה גוג'ינו, באתר Box Office Mojo (באנגלית) קארלה גוג'ינו, באתר Metacritic (באנגלית) קארלה גוג'ינו, במסד הנתונים הקולנועיים KinoPoisk (ברוסית) קארלה גוג'ינו, באתר MusicBrainz (באנגלית) קארלה גוג'ינו, באתר Discogs (באנגלית) A Woman We Love: Carla Gugino באתר Esquire (באנגלית) Critics Choice Awards 2024: All the Winners, TIME, ‏2024-01-15 (באנגלית)